Flago de Unuiĝintaj Nacioj

La **flago de Unuiĝintaj Nacioj** estas la oficiala signo de Unuiĝintaj Nacioj (UN) ekde la 20-a de oktobro 1947. Hodiaŭ ĝi ankaŭ estas konsiderata kiel signo de la tuta tero respektive de la homaro.

## Prezentado 
### Emblemo 
[eta|UN-flago ĉe la *United Nations Plaza*, [San Francisko]]
La flago prezentas blankan terglobon sur helblua bazo, kadrita de du olivarbaj branĉoj. La mapo prezentas la tutan landaron, sur kiu homoj vivas - pro tio sen Antarkto. En la centro lokiĝas la geografia arkto, ĉirkaŭ ĝi estas la kontinentoj de la norda duonsfero, la suda duonsfero estas distirata kaj tial tro grande prezentata.

Oficiala difino priskribas la flagon jene:

La olivarbaj branĉoj estas klasika paca signo. La flago prezentas per tio la bazan celon de Unuiĝintaj Nacioj: La *tuta mondo* unuigita en *paco*.

## Historio 
La flago de UN estis akceptita la 20-an de oktobro 1947 per rezolucio 167 (II) de la Ĝenerala Asembleo de Unuiĝintaj Nacioj. Ĝi tre similas al unua flaga koncepto de aprilo 1945. La nura diferenco konsistas el la fakto, ke la unua koncepto prezentas la amerikan duoblan kontinenton subendirektite; en 1947 estis la grenviĉa meridiano (kaj kun ĝi Eŭropo kaj Afriko) subendirektigita.

La rezolucio donis al la Ĝenerala Sekretario de Unuiĝintaj Nacioj la rajton, fari fundamentajn planojn por la uzado de la flago. Tiujn rajtojn li uzis la 19-an de decembro 1947, proklaminte la *flagan kodon* (angle *Flag Code*). Poste li publikigis pli detalajn reguligojn per la *flagaj reguligoj* (angle *Flag Regulations*). Laŭ artikolo 7 de la flaga kodo estas ĉiu uzo komerca ne permesita.

Veturiloj de Unuiĝintaj Nacioj estas blankaj, sed kaskoj kaj biretoj estas kolorigataj helblue, kiel la flago. Tial estas alia nomo por la pactrupoj de Unuiĝintaj Nacioj *blukaskuloj*.

La “Konvencio pri la sekureco de personaro de Unuiĝintaj Nacioj kaj de kunordigita personaro” de la 9-a de decembro 1994 deklaris la flagon kaj la simbolon de Unuiĝintaj Nacioj kiel protekta signo, kiu donas al civilaj kunlaborantoj kaj blukaskuloj de pactrupoj kaj al ties konstruaĵoj sekurecon ĉe armaj konfliktoj. En tiu kunteksto estas ilia uzo rajte limigita. Ĝis tiam kelkaj veturiloj havis (anstataŭ la skribaĵon *UN*) la Ruĝan Krucon.

## Flagoj de unuopaj UN-organizaĵeroj 
La flagoj de la unuopaj eroj de UN bazas sur la *baza flago* de UN - hele blua flago kun blankaj signoj. Kelkaj eroj ankaŭ uzas la olivarbajn branĉojn aŭ la koordinatan rastron.

## Flagaj planoj baze de la UN-flago 
En kelkaj landoj, en kiuj ekzemple post militoj kun la helpo de UN la ŝtato estas rekonstruata, estis proponataj flagoj, kiuj enhavas la kolorojn de la UN-flago kiel neŭtrala kompromiso kaj kiel signo de esperita paco.

Dosiero:Proposed flag of Antarctica (Graham Bartram).svg|Antarkto (plano)
Dosiero:Flag of BiH (first set of proposals 2).svg|Flago de Bosnio-Hercegovino (Plano)
Dosiero:Flag of BiH (First set of proposal 3).svg|Bosnio-Hercegovino (Plano)
Dosiero:First Westendorp Proposal of BiH flag.svg|Bosnio-Hercegovino (Plano)
Dosiero:Flag of Somalia.svg|Somalio, ekde 1954
Dosiero:Flag of the Trust Territory of the Pacific Islands.svg|Kuratora Teritorio Pacifikaj Insuloj, 1965aj ĝis 1980aj jaroj
Dosiero:Flag_of_the_Federated_States_of_Micronesia.svg|Mikronezio, ekde 1979
Dosiero:Flag of Cambodia under UNTAC.svg|Kamboĝo, 1992 ĝis 1993

## Referencoj 
## Eksteraj ligiloj 
*  UN Doc. St/SGB/132: United Nations Flag Code and Regulations.
*  Flags of the World - United Nations Organization.
*  United Nations Flag Code.

Kategorio:Flagoj
Kategorio:Unuiĝintaj Nacioj